kardosdrur/scandi-wiki huggingface dataset:
ENECO Tour 2007

ENECO Tour 2007 var den 3. udgave af ENECO Tour som blev afholdt den 22. til 29. august 2007. Løbet startede i år i Belgien med en præsentation af holdene på Kolonel Dusartplassen i Hasselt den 21. august. Dagen efter bliev der i Hasselt kørt en prolog. Løbet sluttede 8 dage senere med individuel prolog i hollandske Sittard-Geleen

Løbet startede med en kort prolog på 5,2 km i Hasselt. Via Belgien tager cykelrytterne til Holland, og i på 6. etape blev der også cyklet strækninger som bruges i Amstel Gold Race. Løbet sluttede med en individuel prolog på 29,6 km.

Etaper

Prolog: Hasselt, 5.2 km (enkeltstart) 
22-08-2007

1. etape: Waremme – Eupen, 179 km 
23-08-2007

2. etape: Antwerpen – Knokke-Heist, 204 km 
24-08-2007

3. etape: Knokke-Heist – Putte, 170.3 km 
25-08-2007

4. etape: Maldegem – Terneuzen, 182.7 km 
26-08-2007

5. etape: Terneuzen – Nieuwegein, 185 km 
27-08-2007

6. etape: Beek – Landgraaf, 176.5 km 
28-08-2007

7. etape: Sittard-Geleen, 29.6 km (enkeltstart) 
29-08-2007

Resultater

Sammenlagt

Pointkonkurrencen

Holdkonkurrencen 

UCI ProTour 2007
2007
Præsens konjunktiv

Præsens konjunktiv er en konjunktivform, der på dansk bl.a. kaldes nutids ønskemåde, men en rigtig god oversættelse af ordet findes ikke.

På f.eks. latin og tysk er konjunktiv meget mere brugt end på dansk. Konjunktiv findes i amerikansk engelsk, men i britisk engelsk er formen uddød, men findes i Biblen og hos Shakespeare m.v.

På dansk og på engelsk har præsens konjunktiv samme form som præsens infinitiv (navnemåde), men hvor infinitiv er en såkaldt infinit form (ikke-sætningsdannende form, kan ikke være udsagnsled i en sætning: at gynge), så er konjunktiven en finit form, der optræder som udsagnsled.

Eksempler

Danske eksempler
 Kongen længe leve.
 Det være sig på den ene eller anden måde.

Engelske eksempler
 It is good that he be seen. (Amerikansk soldat om Saddam Hussein, der dukkede frem fra hullet).

Grammatik
Maiden Japan

Maiden Japan også kendt som Heavy Metal Army er en live-ep af det britiske heavy metal-band Iron Maiden der blev udgivet i august 1981. Titlen er et ordspil af Deep Purples livealbum  Made in Japan.  

Ep'en blev indspillet ved Kosei Nenkin Hall i Nagoya d. 23. maj 1981. Det var vokalisten Paul Di'Annos sidste indspilning med bandet. Udgivelsen indeholder fem spor hvorimod den japanske ep kun indeholder fire spor. 

Det var aldrig bandets intention at udgive dette album, men japanerne ville have et livealbum. Det venezuelanske albumcover er dog en del anderledes, da det afbilder maskotten Eddie, der holder forsanger Paul Di'Annos afhuggede hoved. Den version er blevet en af de mest efterspurgte blandt samlere.

Versionen af "Remember Tomorrow" på denne ep var inkluderet som en b-side til singlen "The Number of the Beast," dog med Bruce Dickinsons vokal i stedet for Di'Annos.

Spor 
 "Running Free"
 "Remember Tomorrow"
 "Wrathchild"
 "Killers"
 "Innocent Exile"

Musikere 
 Paul Di'Anno – Vokal
 Dave Murray – Guitar
 Adrian Smith – Guitar, bagvokal
 Steve Harris – Bas, bagvokal
 Clive Burr – Trommer

Metalalbum
Album fra 1981
Iron Maiden-album
Livealbum fra 1981
Renewi Tour

Renewi Tour (tidligere kendt som Eneco Tour, BinckBank Tour og Benelux Tour) er et etapeløb på cykel i Holland og Belgien som for første gang blev arrangeret i 2005 som en del af UCI ProTour. Løbet erstatter Holland Rundt, og foregår i august.

Vindere

Samlede stilling

Andre konkurrencer

Eksterne henvisninger
STS-1

STS (Space Transportation System)-1 var NASAs første rumfærge-mission.
Opsendt 12. april 1981 på 20-årsdagen for Gagarin og vendte tilbage den 14. april 1981.

STS-1 var den første bemandede amerikanske rumflyvning i næsten 6 år siden Apollo-Sojuz-testprogrammet i 1975.

Det var den første mission i Rumfærge-programmet sat i værk af den amerikanske præsident Richard Nixon. I det tidligere Apollo-program kunne man ikke genbruge rumfartøjerne, det kostede en formue at bygge et rumfartøj for kun at benytte det én gang.

Rumfærgene skulle være genbrugsrumfartøjer og nedsætte omkostningerne hos NASA. STS-1 var den førte test af rumfærgen, for første gang skulle et bemandet rumfartøj genindtræde i Jordens atmosfære og lande på en landingsbane. Målet om at nedsætte omkostningerne er aldrig blevet opfyldt, snarere tværtimod.

Hovedartikler:

Mission 
Målet var en samlet afprøvning af kombinationen rumfærge, udvendig tank og faststofraketter, samt sikker tilbagevenden ved hjælp af rumfærgens genbrugsvarmeskjold. Selve indflyvning og landing var tidligere blevet afprøvet af rumfærgen Enterprise.

Missionens højdepunkter 
Besætningen og rumfærgen kom tilbage uden alvorlige skader.

Afprøvning af vigtige systemer på Rumfærgen:
 Orbital Maneuvering System (OMS): System til at skifte kredsløb.
 Reaction Control System (RCS): Raketter til ændring af flyvestillingen.
 Åbning og lukning af dørene til lastrummet.

Rumfærgen Columbia kredsede om Jorden 36 gange på den 54,5 timer lange (2 døgn) mission.

Rumfærgen landede på Edwards Air Force Base i Californien.

Rumfærgen fik skader på kaklerne i varmeskjoldet. 16 kakler blev tabt, og mindst 148 blev skadet. Årsagen var en trykbølge fra en af raketterne ved affyring.

Mandskab 
   John W. Young (Kaptajn)
   Robert Crippen (Pilot)

Vægt 
 Vægt
 Kredsløbsfartøj (ved opsendelse): 99453 kg.
 Kredsløbsfartøj (ved landing): 88662 kg.
 Last: 4909 kg.

Eksterne henvisninger 

 The flight of STS-1 
 The 25th Anniversary of STS-1 
 Space Shuttle Program Begins with Launch of STS-1  
 STS-1 History 
 STS-1 Technology 

Rumfærgeprogrammet
Bodommordene

Bodommordene blev begået ved den lille Bodomsø nær Espoo 22 km vest for Helsinki i Finland i 1960. Natten til den 4. juni 1960 blev fire teenagere overfaldet, da de camperede. Tre af dem blev stukket ihjel med en kniv og den fjerde blev såret. Den overlevende, Nils Gustafsson, blev i juni 2005 anklaget for at have myrdet sine venner. I oktober samme år blev han frikendt og alle anklager blev frafaldet.

Ofrene
 Maila Irmeli Björklund og Anja Tuulikki Mäki, begge 15 år.
 Seppo Antero Boisman, 18 år.

Mord
Finland
Warmen

Warmen er et finsk neo-klassisk metal-band dannet i 2000 af keyboardspiller Janne Viljami Wirman (også kendt som Warman). Janne har spillet med Children of Bodom siden 1997 og skabte i 2000 et musikalsk projekt der fokuserede på instrumentalarbejde, og som kun ville have en gæstevokalist på nogle få udvalgte numre. De første numre fra Warmen blev komponeret af Janne, guitarist Sami Virtanen og trommeslager Mirka Rantanen. Disse medlemmer indspillede og udgav succesfuldt debutalbummet Unknown Soldier samme år som bandets stiftelse i samarbejde med gæstevokalist Kimberly Goss (fra Sinergy), guitarist Roope Latvala (også fra Sinergy) og bassist Jari Kainulainen (fra Stratovarius). 

Det følgende år sluttede Lauri Porra (fra Sinergy) og Jannes bror Antti Wirman sig til bandet. De gik efterfølgende i gang med indspilningen af albummet Beyond Abilities i Warmen Productions Studio (nu ved navn Beyond Abilities). Med mere tilstedeværende og varierende vokal sang Timo Kotipelto (fra Stratovarius), Pasi Nykänen (fra Throne of Chaos) og Kimberly Goss på albummet.

Deres fjerde album Accept the Fact blev udgivet i juni 2005.

Medlemmer

Nuværende medlemmer 
 Janne Wirman – Keyboard
 Sami Virtanen – Guitar
 Lauri Porra – Bas
 Mirka Rantanen – Trommer

Tidligere medlemmer 
 Antti Wirman – Guitar

Gæstemedlemmer 
 Roope Latvala – Guitar
 Jari Kainulainen – Bas
 Kimberly Goss – Vokal
 Timo Kotipelto – Vokal
 Pasi Nykänen – Vokal
 Alexi Laiho – Vokal
 Marko Vaara – Vokal
 Jonna Kossonen – Vokal
 Ralph Santolla – Guitar

Diskografi

Album 
 Unknown Soldier (2000)
 Beyond Abilities (2002)
 Accept the Fact (2005)
 Japanese Hospitality (2009)
 First of the Five Elements (2014)

Singler 
 Alone (2001)
 Somebody's Watching Me (2005)
 They All Blame Me (2005)

Metalgrupper fra Finland
Power metal-grupper
Musikgrupper fra 2000
Du Almægtige, Evan

Du Almægtige, Evan er en amerikansk komedie fra 2007 og en efterfølger til filmen Bruce Den Almægtige fra 2003. Den blev instrueret af Tom Shadyac og havde Steve Carell, Lauren Graham og John Goodman i rollerne. Hertil kommer, Morgan Freeman tilbage i sin rolle som Gud fra forgængeren.

Handling 

Efter at han netop er blevet valgt til kongressen i New York, beslutter den tidligere nyhedsreporter Evan Baxter (Steve Carell) sig for at flytte fra Buffalo til forstæderne i den nordlige del af Virginia med hans familie, hvor han begynder sin kampagne, at han kommer til at ændre verden, uden at forklare, hvordan han agter at gøre dette. På den første dag på sit job, bliver Evan givet førsteklasses kontorlokaler og opfordret til at co-sponsor et lovforslag sammen med top kongresmedlem Chuck Lang.
På hans første dag, møder han Marty (John Michael Higgins), Rita Daniels (Wanda Sykes) og kongresmedlem Chuck Long (John Goodman).
Kort efter Evan ankomst til Kongressen, begynder mærkelige ting at ske: Hans vækkeur går gentagne gange i gang kl 06:14, gamle redskaber og træ er sendt til hans hus, dyr følge Evan uden nogen synlig grund, han vokser et skæg, der umiddelbart kommer igen ligegyldigt hvor mange gange han barberer sig, otte ledige grunde i Evan nabolag er købt i hans navn, og nummeret "614" forekommer i stigende grad overalt hvor han går. Evan lærer snart, at tallet refererer til vers i Første Mosebog, hvor Gud (Morgan Freeman) beder Noa at bygge en ark i forberedelse til en Syndflod. Gud optræder gentagne gange i forskellige forklædninger, hjerteligt insisterede på, at Evan skal bygge en ark. Evan familie tror i første omgang at han gennem går en krise.  Gud fortæller Evan syndfloden kommer midt på dagen den 22. september.

Medvirkende 
Både Jim Carrey og Jennifer Aniston sagde nej til at medvirke i filmen. Selvom Jim Carrey lavede en efterfølger til Ace Ventura: Når Naturen Kalder, er han ikke den store fan af, at spille den samme rolle igen.

Kilder

Eksterne Henvisninger 

Film fra 2007
Komediefilm fra USA
Motormus fra Mars

Motormus fra Mars er den danske versionering af den amerikanske tv-tegnefilmsserie Biker Mice from Mars.

Serien er skabt af den amerikanske producer Rick Ungar og blev først sendt i USA i 1993. Serien fortsatte i 3 sæsoner inden den stoppede.

Serien handler om 3 menneskelignende motorcyklist-mus ved navn Throttle (i den danske oversættelse Speeder), Modo  og Vinnie, der flygtede fra en krig på deres hjemplanet, Mars. De ender med at nødlande på Jorden i Chicago, USA. Her møder de den charmerende, kvindelige mekaniker, Charlene "Charley" Davidson (en humoristisk reference til det kendte motorcykelbrand Harley-Davidson) og opdager at deres fjender, Plutarkerne, er kommet til Jorden for at udnytte og opbruge dens ressourcer. Plutarkerne er en ildelugtende race, der er en blanding mellem mennesker og fisk, som udtømmer andre planeter for deres ressourcer, fordi de selv har opbrugt alle deres egne. Plutarkerne har allerede skabt en enorm naturkatastrofe på Mars, hvilket har resulteret i udryddelsen af størstedelen af musebestanden på Mars og en næsten total udryddelse af Mars' natur. Motormusene opdager at Chicagos ledende industrialist, Lawrence Limburger faktisk er en Plutark, der er forklædt som menneske. Limburger får hjælp af skurke som den sadistiske, gale videnskabsmand Dr. Karbunkle og den idiotiske Greasepit. De hjælper begge Limburger med at stjæle Jordens naturrescourcer og sende dem til hjemmeplaneten Plutark. Desværre for Limburger må han gang på gang se Motormusene forpurre hans ondskabsfulde planer.

Ekstern henvisning
 

Animerede tv-serier fra USA
Amerikanske tv-serier fra 1990'erne
Wayside School

Wayside School er en /canadisk tv-tegnefilmsserie fra 2005 produceret af Nickelodeon baseret på bøgerne Sideway Stories From Wayside School af forfatteren Louis Sachar.

Animerede tv-serier fra USA
Amerikanske tv-serier fra 2000'erne
Tv-programmer fra Nickelodeon
Chris Boardman

Christopher (Chris) Miles Boardman (født 26. august 1968 i Hoylake) er en tidligere professionel cykelrytter fra England. Han vandt flere VM- og OL-medaljer gennem si karriere og blev blandt andet den første verdensmester i enkeltstart i 1994

Boardman var både bane- og landevejsrytter. Han var især kendt som tempospecialist, hvilket kom til udtryk i de store resultater han opnåede. Han var første gang med til et OL i 1988 i Seoul, hvor han var en del af det britiske banehold, der blev nummer tretten.

Ved OL 1992 i Barcelona stillede han op i både individuelt og holdforfølgelsesløb. I den individuelle konkurrence stillede han op på en helt ny og revolutionerende Lotus 108-cykel bygget med karbonfiber. I indledende runde havde australieren Mark Kingsland sat ny verdensrekord, men Boardman forbedrede efterfølgende rekorden eftertrykkeligt med tiden 4.27,357 minutter (næsten fire sekunder hurtigere end Kingsland), og i runde ét forbedrede han rekorden yderligere til 4.24,496 minutter i et heat mod danske Jan Bo Petersen, som blev indhentet undervejs. I semifinalen besejrede han Kingsland klart, mens den anden semifinale blev vundet af verdensmesteren fra året forinden, tyske Jens Lehmann. I finalen var Boardman igen suveræn, og for første gang i OL-historien blev finalen vundet ved, at vinderen indhentede sin modstander. Boardman sikrede sig dermed guldet, mens Lehmann fik sølv og newzealænderen Gary Anderson fik bronze som bedste tabende semifinalist. I holdforfølgelsen blev briterne med Boardman i spidsen nummer fem.

Boardman blev professionel i 1993, og han blev kendt som en dygtig enkeltstartsrytter på landevejen, hvor han fik kælenavnet Mr Prologue efter sejre i prologer og enkeltstarter i store etapeløb. Boardman var dog næsten udelukkende enkeltstartsspecialist på landevejen og kunne ikke køre med op af de stejle bjerge, hvilket var tydeligt i hans deltagelser i Tour de France.

I 1996 deltog han i OL i Atlanta, hvor han stillede op i enkeltstartløbet, der var på OL-programmet for første gang. Boardman førte et langt stykke af vejen, men de to sidst startende ryttere, spanierne Miguel Induráin og Abraham Olano viste sig begge at være hurtigere, så Boardman endte med at få bronze, mens Induráin fik guld og Olana sølv.. Senere vandt han Grand Prix des Nations foran danske Bjarne Riis, der havde vundet Tour de France dette år, og han vandt VM-sølv i enkeltstart samme år samt VM-bronze i 1997 og 1999. Hans sidste OL blev 2000 i Sydney, hvor han blev nummer 11 i enkeltstarten. Han indstillede sin aktive karriere efter dette løb som følge af tiltagende gener af osteoporose. Han har siden fungeret som teknisk konsulent for det britiske banelandshold.

Referencer

Eksterne henvisninger 

Mandlige cykelryttere fra England
Verdensmestre i enkeltstart
Deltagere for Storbritannien ved sommer-OL 1988
Deltagere for Storbritannien ved sommer-OL 1992
Deltagere for Storbritannien ved sommer-OL 1996
Deltagere for Storbritannien ved sommer-OL 2000
Olympiske mestre fra Storbritannien
Olympiske bronzemedaljevindere fra Storbritannien
Prins Zuko

Prins Zuko er den mørke prins af Ildlandet i serien Avatar: Den sidste luftbetvinger på Nickelodeon.
Zuko er blevet bortvist fra Ildlandet på grund af han bragte skam over sin far. Kun ved at fange avataren kan han komme tilbage og få sin ære igen.

Han rejser sammen med sin onkel Iroh. 

Figurer fra Avatar: The Last Airbender
You're Better Off Dead!

"You're Better Off Dead!" er Children of Bodoms fjerde single, udgivet i september 2002.
Singlen indeholder titelsangen samt en coverversion af Ramones' "Somebody Put Something in My Drink".

Sangen "You're Better Off Dead!" blev senere brugt på albummet Hate Crew Deathroll i et andet mix. Single-versionen har været udsolgt i mange år, og betragtes i dag som sjælden og svær at få fat i.

Spor 
 "You're Better Off Dead!"
 "Somebody Put Something In My Drink" (Ramones cover)

Fodnoter 

Children of Bodom-singler
Singler fra 2002
O Brother, Where Art Thou?

O Brother, Where Art Thou? er en amerikansk film fra 2000 skabt af brødrene Joel og Ethan Coen. Filmen er en sort komedie, der udspiller sig i Mississippi under Depressionen i 1930'erne. Blandt dens inspirationskilder er Homers Odysseen.

Handling 

Tre sammenlænkede straffefanger flygter. Everett McGill (Clooney) lokker Pete (Turturro) og Delmar (Nelson) med udsigten til et udbytte på 1.2 mio. $, som han efter et røveri har gravet ned et sted, som snart vil blive oversvømmet som følge af et dæmningsbyggeri. Med politi, fængelsfolk og hunde konstant i hælene møder de under flugten forskellige parodiske amerikanske arketyper (gangsteren, lokalpolitikeren, svindleren, musikproducenten). Undervejs afsløres det, at McGill ikke har begået noget røveri, at pengene ikke eksisterer, og at han er flygtet for at forhindre sin kone (og mor til deres syv døtre) i at gifte sig med en anden.

Netop som McGill har genvundet konen bliver de tre – og deres sorte følgesvend, musikeren Tommy – arresteret af deres utrættelige forfølgere. Der gøres klar til lynchning, gravene er gravet, alt håb synes ude...

Medvirkende 
 George Clooney – Everett
 John Turturro – Pete
 Tim Blake Nelson – Delmar
 John Goodman – Big Dan Teague
 Holly Hunter – Penny
 Chris Thomas King – Tommy Johnson
 Charles Durning – Pappy O'Daniel
 Del Pentecost – Junior O'Daniel
 Michael Badalucco – George "Babyface" Nelson
 J.R. Horne – Pappy's Staff
 Brian Reddy – Pappy's Staff
 Wayne Duvall – Homer Stokes
 Ed Gale – The Little Man
 Ray McKinnon – Vernon T. Waldrip
 Daniel von Bargen – Sheriff Cooley/The Devil

Eksterne henvisninger 
 

Amerikanske film fra 2000
Komediefilm fra USA
Engelsksprogede film
Film instrueret af Coen-brødrene
Hate Me!

"Hate Me!" er Children of Bodoms tredje single, udgivet i maj 2000.
Singlen indeholder titelsangen samt en coverversion af W.A.S.P.'s "Hellion".

Sangen "Hate Me!" blev senere genindspillet til brug på albummet Follow the Reaper. Singlen solgte til platin i Finland, men har været udsolgt i mange år, og betragtes i dag som sjælden og svær at få fat i.

Spor 
"Hate Me!"
"Hellion" (W.A.S.P. cover)

Fodnoter 

Children of Bodom-singler
Singler fra 2000
Eschborn-Frankfurt

Eschborn-Frankfurt (i 2009 Eschborn-Frankfurt City Loop, t.o.m. 2008 kendt som Rund um den Henninger-Turm, af og til kaldt Frankfurt Grand Prix) er et klassisk cykelløb som arrangeres i Frankfurt am Main 1. maj, med start og slut udenfor Henninger-Turm, en stor kornsilo som tilhører bryggeriet Henninger, som også sponsorerede løbet. Det afvikles på en kompliceret rute i Taunus-bjergene vest for byen med en stigning på omkring 1500 meter. Den stejleste stigning Mammolshain har en stigningsprocent på 26% og køres to gange. Løbet afsluttes med tre runder á 4,5 kilometer i Frankfurts centrum.

Fra 2017 indgår det i UCI World Tour-kalenderen.

Vindere

Se også 
 Eschborn-Frankfurt U23

Referencer

Eksterne henvisninger 

Etableret i 1962
Lombardiet Rundt

Lombardiet Rundt (officielt Il Lombardia) er et italiensk cykelløb på landevej, der bliver arrangeret i regionen Lombardiet. Det er traditionelt det sidste store klassikerløb på UCI World Tour-kalenderen, og det eneste af cykelsportens fem monumenter, der afvikles i efteråret. Løbets øgenavn er Classica delle foglie morte (dansk: "det faldende løvs løb" eller bogstaveligt "de døde blades klassiker"), hvilket hentyder til løbets termin om efteråret, hvor bladene falder af træerne.

Den første udgave blev afviklet i 1905 under navnet Milano-Milano, men allerede i 1907 fik løbet sit nuværende navn. Gennem historien har ruten ændret sig flere gange, og Milano, Sesto San Giovanni, Bergamo, Varese, Monza, Como og Cuneo har været start- eller målby. På grund af løbets krævende rute bliver det anset for bjergrytternes klassiker, og klatrere med en stærk spurt har de bedste chancer for at vinde Lombardiet Rundt. Løbets mest kendte stigning er Madonna del Ghisallo, der ofte ligger i nærheden af dets afslutning.

Italieneren Fausto Coppi er med 5 sejre den cykelrytter, der har vundet løbet flest gange.

Siden starten i 1905 er løbet blevet afviklet hvert år, bortset fra aflysninger i 1943 og 1944 pga. anden verdenskrig. Siden 2005 har løbet været en del af UCI ProTour, det nuværende UCI World Tour.

Vindere

Eksterne henvisninger 
 
 

 
Etableret i 1905
Plateau de Beille

Plateau de Beille er et vintersportssted i Pyrenæerne. Det ligger i departementet Ariège, i Midi-Pyrénées. Stedet ligger ca. 1790 meter over havet, mellem Tarascon-sur-Ariège og Ax-les-Thermes, nær grænsen til Spanien.

Tour de France 

Plateau-de-Beille har været målstreg for Tour de France-etaper fem gange. 

Med start i Les Cabannes (535 m.o.h), er stigningen op til Plateau-de-Beille (1790 m.o.h) 15,8 km. Dette giver en stigningsprocent på 7,9%, med et maksimum på 10,8% enkelte steder.

Målstreg i Tour de France

 
Tour de France-stigninger
Tour de France-byer
Vintersportssteder i Frankrig
Cabaret (film)

Cabaret er en amerikansk musicalfilm fra 1972, instrueret af Bob Fosse. Den finder sted i Berlins gader i 1931, hvor den engelske lærer Bryan (Michael York) forsøger at leve af at undervise i engelsk. Her møder han den sprudlende og impulsive Sally Bowles (Liza Minnelli), der om natten er sanger på baren Kit Kat Club. Mens de to forelsker sig i hinanden, ser man samtidig nazismen blomstre op overalt.

Filmen vandt otte Oscars.

Eksterne henvisninger 

 

Amerikanske film fra 1972
Musicalfilm fra USA
Film instrueret af Bob Fosse
Golden Globe for bedste film - musical eller komedie
Bodilprisen for bedste amerikanske film
Dansefilm fra USA
LGBT-relaterede film fra USA
Polen Rundt

Polen Rundt er et polsk landevejsløb over syv eller otte etaper. Det gik første gang af stabelen i 1928. I perioden frem til 1952 blev det bare arrangeret sporadisk, men fra da af blev det en årlig konkurrence. Frem til først i 1990'erne var løbet kun for amatører og vinderne var derfor for det meste fra Polen. 

Løbet kom med i UCI ProTour, nu UCI World Tour, fra 2005, til trods for at det ikke havde opnået en høj international status.

Løbet er i nyere tid typisk på 7 eller 8 etaper.

Vindere

Eksterne henvisninger 

 Polen Rundts officielle hjemmeside  

 
Etableret i 1928
Andreas Nicolet

Andreas Nicolet (Født 9. november 1982) er tegnefilmsdubber og cand.merc.fsm fra Handelshøjskolen i København.

Andreas Nicolet, søn af Francoise Nicolet og forfatter og filminstruktør Eddie Thomas Petersen debuterede i 1986 hvor han medvirkede i en stribe af danske reklamefilm, bl.a. for Danske Bank og Den Gamle Fabrik. Gennem sin lyst til at arbejde som sanger og skuespiller i skoleteater og -koncerter, kom han ind i dubbing-miljøet. Han debuterede som dubber ved Junglebogens Junglebørn som 12-årig og har ved siden af sin uddannelse beskæftiget sig siden med stemmelægning til tegnefilm og udlandske live-action børnefilm.

 Disneys Junglebogens Junglebørn (1994), Shere Kahn
 Buller Bøhmand (1997), Drengen
 Doug (1998, tegnefilmsserie), Roger Klotz
 Disneys Frikvarter (1999) (Biograffilm), Roger Klotz
 Pippi Langstrømpe (2003), blandede biroller
 Firehouse Tales (Den lille brandskole) (2005), Brandbilen "Red" og blandede biroller.
 Bratz (2005), blandede biroller
 Recess (2005), blandede biroller
 Yu-Gi-Oh! GX (2006), Jaden Yuki (Yuki Judai i den originale version)
 Juniper Lee (2006), Marcus Conner og blandede biroller
 Avatar, The Last Airbender (2006), Prins Zuko
 Wayside School (2007), Myron
 Teenage Mutant Ninja Turtles (2003-2004) (DK-2007), Donatello
 Motormus fra Mars (2007), Modo
 Naruto (2008), Sasuke Uchiha
 Kappa Mikey' (2008) – Mikey Simon
 Battle B-Daman – Yamato Delgado
 Barbie og de Tre Musketerer (2009) Ken
 Barbie, et modeeventyr (2010) Ken
 Beyblade Metal Fusion (2010) Kyoya Tategami
 Baribie: Fairytopia – (2010) Ken
 Generator Rex (2010-2011) – Rex
 Barbie Princess Charm School (2011) Phil & blandende biroller
 Imagination Movers (2011, Episode 52) Prinsen
 V for Vilderen'' (2011) Noam

Eksterne Henvisninger 
 

Tegnefilmsdubbere fra Danmark
Økonomer fra Danmark